Ostrý kameň (vrch v Čergove)

Ostrý kameň () je vrch v pohorí Čergov, krajinnom celku Východných Beskýd. Leží nad obcou Terňa, približne  severovýchodne od Sabinova. 

 Poloha 
Nachádza sa v juhovýchodnej časti pohoria, v Prešovskom kraji, na hranici okresov Sabinov a Prešov a zasahuje na katastrálne územie obce Olejníkov a Terňa. Najbližšími sídlami sú východne situovaný Hertník, Fričkovce a Geraltov, južne ležia Bodovce, Jakubovany a Drienica, západne sa nachádza osada Majdan (Olejníkov) a severne obec Kríže a Hervartov.

 Opis 
Ostrý kameň leží v rázsoche, vybiehajúcej juhozápadným smerom z oblasti sedla Čergov v hlavnom hrebeni, situovanom na juhovýchodnom úbočí rovnomenného vrchu (). Východne sa nachádza Kalisko (), južne Hradová hora () a Predná hora (), západne dominuje Lysá (), Škaredé () a Solisko () a severne Veľká Javorina (), Čergov () a Bukový vrch ().Čergov. Turistická mapa. 1 : 50 000. Harmanec: VKÚ, a. s., 2000. Severné a západné svahy odvodňuje potok Ľutinka do Torysy, vodu z juhovýchodných svahov odvádza potok Ternianka do rieky Sekčov. Vrcholom vedie značený turistický chodník. 

 Výhľady 
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Čergova, no juhovýchodným smerom tiež Vihorlatské a Slanské vrchy.

 Prístup 
 po  zelenej turistickej značke:
 od severovýchodu z Hertníka cez sedlo Čergov
 od juhozápadu z Červenej Vody cez Lysú
 po  žltej turistickej značke:
 od východu z Hertníka cez sedlo Čergov
 od západu z Olejníkova cez rázc. Črchla
 po  červenej turistickej značke cez sedlo Čergov:
 od severu z Hervartova cez Šoltýsovu poľanu a Čergov
 od juhovýchodu z obce Terňa

 Referencie 

 Pozri aj 
 Čergov
 Zoznam vrcholov v Čergove

 Externé odkazy 
 Poloha na turistickej mape

Kategória:Vrchy v Čergove
Kategória:Tisícovky na Slovensku
Kategória:Vrchy v okrese Sabinov
Kategória:Vrchy v okrese Prešov
Kategória:Olejníkov
Kategória:Terňa